b'\n_START_ARTICLE_\nSeymchan (pamayanang uring-urbano)\n_START_SECTION_\nKasaysayan\n_START_PARAGRAPH_\nItinatag ng mga Yakut ang Seymchan noong kahulihan ng ika-17 dantaon. Noong ika-19 dantaon, itinayo ang rutang pangkalakal na "Ola-Kolyma-Trakt" sa pagitan ng rehiyong Kolyma at Dagat Okhotsk. Dumaan ang nasabing ruta sa Seymchan._NEWLINE_Dumami ang pag-unlad ng ekonomiya ng pamayanan kalakip ang pagbubukas ng mga unang minahan ng ginto noong 1931, at ang pagtuklas at paglaong pagsasamantala ng mga reserba ng karbong kayumanggi sa Elgen noong 1932, reserba ng tinggaputi noong 1937 at inang-bato ng kobalt noong unang bahagi ng dekada-1940._NEWLINE_Nagsimula ang pagtatayo ng makabagong pamayanan ng Seymchan noong 1940.  Noong Ikalawang Digmaang Pandaigdig, itinayo ang isang palapagan airfield upang mapayagan ang paghahatid ng sasakyang panghimpapawid sa pamamagitan ng Programang Lend-Lease sa pagitan ng Unyong Sobyet at Estados Unidos._NEWLINE_Mula 1949 hanggang 1955, ang sub-settlement na Nizhny-Seymchan (kalaunan tinawag na Kolymskoye at inabandona noong 2005, na matatagpuan sa Kolyma sa timog, ay ang kinaroroonan ng isang kampong bilangguan ng Dalstroy, bahagi ng sistemang kampo ng Gulag. Aabot sa 5,700 bilanggo ay ginamit sa pagmimina ng ginto at tingga, gayundin sa paggawa sa pangangahoy_NEWLINE_Ginawaran ng katayuang pampamayanang uring-urbano ang Seymchan noong 1953.\n_START_SECTION_\nEkonomiya at transportasyon\n_START_PARAGRAPH_\nIsang panrehiyon na sentro ng industriyang pagpoproseso ng pagkain at pavtotroso._NEWLINE_Nakadugtong ang Seymchan sa daan sa Magadan sa pamamagitan ng daang sangay ng Lansangang Kolyma Ang Paliparan ng Seymchan ay matatagpuan sa kalahatian sa pagitan ng Seymchan at Kolymskoye, na may sementadong RWY 18/36. Noong Ikalawang Digmaang Pandaigdig, ginamit ang paliparan upang maipamahagi ang Lend -Lease na materyal pandigma ng Estados Unidos sa mga pasilidad paggawa sa Unyong Sobyet.\n_START_SECTION_\nBulalato\n_START_PARAGRAPH_\nAng pangalan ng pamayanan ay ginamit upang matukoy ang isang napakalaking olibino na nagtataglay ng mabatong-bakal na bulalato (meteorite) ng higit sa 800 libra. Tinawag itong bulalatong Seymchan na natuklasan sa lunas ng isang batis sa tag-init ng taong 1967.'